O‘zbekiston Respublikasi Milliy olimpiya qo‘mitasi huzuridagi Respublika sport tibbiyoti ilmiy-amaliy markazi faoliyatini tashkil etishga doir keyingi chora-tadbirlar to‘g‘risida

O‘zbekiston Respublikasi Prezidentining “O‘zbekiston Respublikasi Milliy olimpiya qo‘mitasi huzuridagi Respublika sport tibbiyoti ilmiy-amaliy markazini tashkil etish to‘g‘risida” 2013-yil 3-iyuldagi PQ-1994-son qarorini bajarish yuzasidan, shuningdek O‘zbekiston Respublikasi Milliy olimpiya qo‘mitasi huzuridagi Respublika sport tibbiyoti ilmiy-amaliy markazi (keyingi o‘rinlarda Sport tibbiyoti markazi deb ataladi) faoliyatini samarali tashkil etish va uning moddiy-texnika bazasini mustahkamlash maqsadida Vazirlar Mahkamasi qaror qiladi: 
 1. O‘zbekiston Respublikasi Milliy olimpiya qo‘mitasining Toshkent shahri, Shayxontohur tumani, Olmazor ko‘chasi, 6-uy manzilidagi binoning Sport tibbiyoti markazi egallab turgan qismini ijara to‘lovining nol stavkasi bo‘yicha, kommunal xizmatlar va foydalanish xarajatlari qiymati egallab turilgan maydonga mutanosib va/yoki iste’mol qilingan xizmatlar miqdorida Sport tibbiyoti markazi tomonidan O‘zbekiston Respublikasi Milliy olimpiya qo‘mitasiga qoplangan holda 2016-yil 1-sentabrdan boshlab Markazga ijaraga berish to‘g‘risidagi taklifiga rozilik berilsin. 
 2. Quyidagilar ma’lumot uchun qabul qilinsin: 
 Sport tibbiyoti markazidan olingan qoplash summalari Milliy olimpiya qo‘mitasining daromadi hisoblanmaydi va ularga soliq solinmaydi; 
 binoning bir qismini ijara to‘lovining nol stavkasi bo‘yicha Sport tibbiyoti markaziga ijaraga berish xizmatlari O‘zbekiston Respublikasi Milliy olimpiya qo‘mitasi uchun tadbirkorlik faoliyati sifatida qaralmaydi va tegishli ravishda Qo‘mitada soliq to‘lash bo‘yicha majburiyatlar paydo bo‘lmaydi. 
 3. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar kiritilsin.
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosarlari A.I. Ikramov va M.M. Karimov zimmasiga yuklansin. 
 1. Vazirlar Mahkamasining 2013-yil 15-avgustdagi 226-son qarori (O‘zbekiston Respublikasi QT, 2013-y., 8-son, 56-modda) bilan tasdiqlangan O‘zbekiston Respublikasi Milliy olimpiya qo‘mitasi huzuridagi Respublika sport tibbiyoti ilmiy-amaliy markazi to‘g‘risidagi nizomning 9-bandida: 
 to‘qqizinchi xatboshidagi “birkitilgan kontingentdagi shaxslarga” so‘zlari chiqarib tashlansin; 
 o‘n birinchi xatboshidagi “xizmatlar” so‘zi “to‘lov asosida xizmatlar” so‘zlari bilan almashtirilsin. 
 2. Vazirlar Mahkamasining “O‘zbekiston Respublikasi Milliy olimpiya qo‘mitasi huzuridagi Respublika sport tibbiyoti ilmiy-amaliy markazi faoliyatini tashkil etishga doir qo‘shimcha chora-tadbirlar to‘g‘risida” 2015-yil 1-maydagi 109-son qarorining (O‘zbekiston Respublikasi QT, 2015-y., 5-son, 34-modda) rus tilidagi matni 1-bandining ikkinchi xatboshidagi “na platnoy osnove” so‘zlari chiqarib tashlansin.